
Бүген Татарстан Республикасы Президенты Рөстәм Миңнеханов Архангельск шәһәренә кыска вакытлы эш сәфәре кыла. Шәһәр аэропортында аны Архангельск өлкәсе губернаторы Игорь Орлов каршы алды.

Визитның төп максаты - Архангельск шәһәрендә "Нур Ислам" мәчетен ачу тантанасында катнашу. Чарада катнашу максатыннан Архангельскка Россия мөселманнары мөфтие шәех Равил Гайнетдин да килде. Тантанада шулай ук татар милли-мәдәни автономиясе вәкилләре дә катнашачак. Равил Гайнетдин мәчеттә беренче гыйбадәтне кылачак.
Татарстан Президенты Рөстәм Миңнеханов Архангельск өлкәсенә килде